

**ΕΛΛΗΝΙΚΗ ΔΗΜΟΚΡΑΤΙΑ**

**ΥΠΟΥΡΓΕΙΟ ΠΑΙΔΕΙΑΣ & ΘΡΗΣΚΕΥΜΑΤΩΝ**

**ΠΕΡΙΦΕΡΕΙΑΚΗ ΔΙΕΥΘΥΝΣΗ   
Α/ΘΜΙΑΣ & Δ/ΘΜΙΑΣ ΕΚΠΑΙΔΕΥΣΗΣ ΗΠΕΙΡΟΥ**

**ΔΙΕΥΘΥΝΣΗ Π.Ε. ΙΩΑΝΝΙΝΩΝ**

**2/ΘΕΣΙΟ ΔΗΜΟΤΙΚΟ ΣΧΟΛΕΙΟ**

**ΖΩΟΔΟΧΟΥ**

**ΠΡΟΣΚΛΗΣΗ-ΠΡΟΓΡΑΜΜΑ**

**ΠΑΙΔΑΓΩΓΙΚΗΣ ΕΣΠΕΡΙΔΑΣ**

**«Ασφαλής πλοήγηση**

**των παιδιών στο διαδίκτυο»**




**ΠEMΠTH 29 MΑΪΟΥ 2014**

**7:30 μ.μ.**

**Αίθουσα Εκδηλώσεων**

**Πνευματικού Κέντρου Ζωοδόχου**

**Εισηγήσεις – Προβολές – Καλές πρακτικές – εικαστικά – Δεξίωση**

****

****


**ΠΡΟΣΚΛΗΣΗ**

Tο διδακτικό προσωπικό, o σύλλογος γονέων και κηδεμόνων, και οι μαθητές του 2/θ Δημοτικού Σχολείου Ζωοδόχου στο πλαίσιο του εκπαιδευτικού πολιτιστικού προγράμματος Σχολικών Δραστηριοτήτων κατά το σχολικό έτος 2013-14 **«ΜΜΕ γονείς και παιδιά: οι ανήλικοι στον κόσμο της επικοινωνίας»**

**σας προσκαλούν**

στην **παιδαγωγική εσπερίδα** με θέμα: **«Ασφαλής πλοήγηση των παιδιών στο διαδίκτυο »**, που θα πραγματοποιηθεί την **Πέμπτη 29 Μαΐου 2014 και ώρα 7.30 μ. μ. στην αίθουσα εκδηλώσεων του Πνευματικού Κέντρου Ζωοδόχου.**

****





**ΠΑΙΔΑΓΩΓΙΚΗ ΕΣΠΕΡΙΔΑ**


ΘΕΜΑ: «Ασφαλής πλοήγηση των παιδιών στο διαδίκτυο»

**ΠΡΟΓΡΑΜΜΑ**

Συντονιστής: Νίκος Σουτόπουλος

* 19.30-19.40: Υποδοχή
* 19.40-19.45: Χαιρετισμοί
* 19.45-20.00: «Παιδιά και διαδίκτυο: μια ψυχο-παιδαγωγική προσέγγιση σε μια νέα σχέση εξάρτησης», Νίκος Σουτόπουλος-εκπαιδευτικός ΠΕ70 (Δάσκαλος, Απόφ. Ειδ. Αγωγής)
* 20.00-20.15: «Καλές πρακτικές ασφαλούς πλοήγησης των παιδιών στο διαδίκτυο», Κώστας Κολοκούρης -εκπαιδευτικός ΠΕ19 (Πληροφορικής)
* 20.15-20.30: «Το σχολείο μας στο διαδίκτυο», Πέτρος Παργανάς - Επιστήμονας Πληροφορικής, Μέλος Δ.Σ. Συλλόγου Γονέων & Κηδεμόνων Δημοτικού Σχολείου Ζωοδόχου
* 20.30-20.45: Διαλογική συζήτηση
* 20.45-21.00: Δεξίωση



****

**Δεκάλογος για την ασφαλή πλοήγηση στο διαδίκτυο**

1. Εγκαθιστούμε στον υπολογιστή μας ένα πρόγραμμα προστασίας από κακόβουλο λογισμικό, πάντα ενημερωμένο.
2. Αποφεύγουμε την εγκατάσταση πειρατικού λογισμικού.
3. Προσέχουμε ιδιαίτερα όταν χρειάζεται να δώσουμε προσωπικά μας στοιχεία στο διαδίκτυο. Δεν τα δίνουμε ποτέ σε αγνώστους.
4. Δεν απαντάμε και διαγράφουμε μηνύματα ηλεκτρονικής αλληλογραφίας από άγνωστο αποστολέα.
5. Τα παιδιά πρέπει να είναι ιδιαίτερα προσεκτικά στις συνομιλίες τους στο διαδίκτυο και να μην αποκαλύπτουν προσωπικά τους στοιχεία (όπως φωτογραφίες, όνομα, διεύθυνση, τηλέφωνο). Επίσης δεν πρέπει να συναντιούνται ποτέ με άτομα που γνωρίζουν μόνο στο διαδίκτυο.
6. Τα παιδιά ενημερώνουν τους γονείς τους αν λάβουν κάποιο μήνυμα στο διαδίκτυο ενοχλητικό, απειλητικό ή υβριστικό.
7. Τα παιδιά δεν αγοράζουν ποτέ προϊόντα από το διαδίκτυο αν δεν είναι δίπλα τους κάποιος γονιός.
8. Οι γονείς πρέπει να επιβλέπουν το περιεχόμενο που επισκέπτονται τα παιδιά τους στο διαδίκτυο.
9. Αποφεύγουμε να επισκεπτόμαστε ιστοσελίδες με διαγωνισμούς ή κουίζ. Είναι συνήθως παραπλανητικές.
10. Ο χρόνος ενασχόλησης των παιδιών στον υπολογιστή σε καθημερινή βάση πρέπει να είναι περιορισμένος, χωρίς να εμποδίζει τις υπόλοιπες ασχολίες και δραστηριότητές τους.

**Πληροφορίες:** <http://anoixtosxoleio.weebly.com> (Ασφάλεια στο διαδίκτυο)